**OBČINA RENČE-VOGRSKO PREDLOG**

**OBČINSKI SVET**

*NASLOV:*

**PRAVILNIK O SOFINANCIRANJU NEPROFITNIH ROGRAMOV, PROJEKTOV IN PRIREDITEV V OBČINI RENČE-VOGRSKO**

*PRAVNA PODLAGA:*

* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo)
* 21. in 29. člen Zakona o lokalni samoupravi (Uradni list RS, št. 94/07 - uradno prečiščeno besedilo, 27/08 - Odl. US, 76/08, 79/09, 51/10, 84/10 - Odl. US in 40/12 - ZUJF)

*PREDLAGATELJ:*

Aleš Bucik, Župan

*PRIPRAVLJALEC:*

Župan, občinska uprava

*OBRAZLOŽITEV:*

Odbor za družbene dejavnosti Občine Renče-Vogrsko je na podlagi problematike oz. težav pri vrednotenju na razpis prijavljenih programov na področju humanitarnih, socialnih, stanovskih in drugih neprofitnih organizacij predlagal spremembe in dopolnitve Pravilnika o sofinanciranju programov na področju družbenih dejavnosti. Težave so se pojavljale predvsem pri vrednotenju društev oz. organizacij s sedežem izven naše občine, ki svojih humanitarnih, socialnih in drugih neprofitnih dejavnosti in programov ne morejo izvajati izven svojega sedeža, hkrati pa so naši občani v njihove dejavnosti vključeni kot člani ali uporabniki. Tako programov teh organizacij ni bilo mogoče niti vrednotiti niti sofinancirati, saj obstoječi pravilnik določa, da se iz proračuna Občine Renče-Vogrsko sofinancirajo le programi, ki se izvajajo na območju Občine Renče-Vogrsko. Sofinanciranje teh organizacij se predlaga predvsem na podlagi 5. alinee 99. člena Zakona o socialnem varstvu, ki določa, da se iz proračuna občine sofinancirajo razvojni in dopolnilni programi, pomembni za občino in sodelovanje z nevladnimi organizacijami. Poleg tega obstoječi pravilnik ne določa, katerih programov oz. odhodkov se ne more sofinancirati iz občinskega proračuna, zato so društva prijavljala tudi programe, ki jih Odbor ni mogel uvrstiti v vrednotenje (npr. obdarovanja članov, financiranje pogostitev,….).

Ker smo pri spreminjanju in dopolnjevanju navedenega pravilnika upoštevali tudi:

* spremembe, ki pomenijo večjo preglednost pravilnika,
* dopolnitve, ki razširijo sofinanciranje programov tudi na sofinanciranje projektov in dejavnosti,
* spremembo sestave ocenjevalne komisije,
* dopolnitev »Meril za vrednotenje programov, projektov in dejavnosti na področju humanitarnih, zdravstvenih in socialnih dejavnosti ter na področju veteranskih in drugih stanovskih organizacij« z dodatnim točkovanjem za društva in organizacije s sedežem ali organizacijsko enoto v Občini Renče-Vogrsko, in
* druge manjše popravke in dopolnitve,

smo namesto Pravilnika o spremembah in dopolnitvah Pravilnika o sofinanciranju programov na področju družbenih dejavnosti zaradi večje preglednosti in uporabnosti pravilnika pripravili raje nov Pravilnik o sofinanciranju humanitarnih, socialnih, stanovskih in drugih neprofitnih organizacij v Občini Renče-Vogrsko, ki sedanjega nadomesti z dnem uveljavitve.

*RAZLOGI ZA SPREJETJE LETNEGA PLANA:*

Nov pravilnik bo bolj pregledan, omogočal bo ustreznejše vrednotenje prijav in sofinanciranje društev oz. organizacij, ki programov, projektov in dejavnosti za naše občane zaradi narave dela ne morejo izvajati na območju naše občine.

*OCENA STANJA:*

Sprejeti pravilnik bo osnova za objavo javnega razpisa za sofinanciranje izvajalcev, ki so opredeljeni v tem pravilniku, v letu 2014.

*CILJI IN NAČELA:*

Izvajalci bodo imeli jasnejše usmeritve za pripravo prijav, Odbor za družbene dejavnosti, ki je skladno z določili pravilnika ocenjevalna komisija, pa bo imel jasnejša in širša izhodišča za izbor in vrednotenje na razpis prijavljenih programov, projektov in dejavnosti.

*FINANČNE IN DRUGE POSLEDICE:*

Proračunska sredstva, ki so v Odloku o proračunu opredeljena za sofinanciranje programov na opredeljenih področjih, bodo razdeljena skladno z razpisom.

Pripravila:

Vladka Gal Janeš, Višja svetovalka za družbene dejavnosti

*Predlog akta:*

Na podlagi 21. in 29. člena Zakona o lokalni samoupravi (Uradni list RS, št. 94/07 - uradno prečiščeno besedilo, 27/08 - Odl. US, 76/08, 79/09, 51/10, 84/10 - Odl. US in 40/12 - ZUJF) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo) je Občinski svet Občine Renče-Vogrsko na \_\_\_. seji dne \_\_\_\_ sprejel

**P R A V I L N I K   
o sofinanciranju neprofitnih programov, projektov in prireditev**

**v Občini Renče-Vogrsko**

1. **člen**

Ta pravilnik določa postopek, pogoje in merila sofinanciranja neprofitnih programov, projektov in prireditev, ki jih izvajajo naslednje registrirane neprofitne organizacije:

1. humanitarne in socialne,
2. upokojenske,
3. druge stanovske.
4. **člen**

V tem pravilniku uporabljeni pojmi imajo naslednji pomen:

1. Program je dlje časa trajajoča aktivnost, ki jo organizira in izvaja prijavitelj za svoje člane v okviru rednega delovanja.
2. Projekt je časovno omejena aktivnost prijavitelja, ki se zaključi z izdelkom ali prireditvijo.
3. Prireditev je enkratni dogodek prijavitelja.
4. **člen**

Predmet sofinanciranja po tem pravilniku so neprofitni programi, projekti in prireditve z vsebinami, ki omogočajo lokalnemu prebivalstvu izvajanje različnih aktivnosti lokalnega in širšega pomena, razen tistih, ki so lahko sofinancirani iz drugih javnih razpisov ali javnih pozivov Občine Renče-Vogrsko.

Po tem pravilniku se ne sofinancira:

* programov, projektov in prireditev, ki so sofinancirani iz drugih javnih razpisov ali javnih pozivov Občine Renče-Vogrsko,
* vzdrževanja nepremičnin,
* nakupa opreme,
* stroškov plač,
* stroškov formalnega izobraževanja izvajalcev programov, projektov in prireditev,
* potovanj, izletov, letovanj,
* stroškov prehrane, zakusk, pogostitev,
* stroškov obdarovanja članov in udeležencev.

1. **člen**

Sredstva se delijo na podlagi javnega razpisa za tekoče koledarsko leto. Besedilo javnega razpisa se objavi na spletni strani Občine Renče-Vogrsko in v Uradnih objavah občinskega glasila. Rok za prijavo ne sme biti krajši od 30 dni.

Postopek javnega razpisa vodi občinska uprava Občine Renče-Vogrsko.

1. **člen**

Prijavitelji morajo izpolnjevati naslednje pogoje:

* imajo sedež, izpostavo ali enoto v Občini Renče-Vogrsko ali

so registrirani kot območna oz. regijska organizacija za več občin katerih registrirani člani so tudi prebivalci Občine Renče-Vogrsko, če se njihovi programi, projekti ali prireditve izvajajo tudi na območju Občine Renče-Vogrsko ali

so organizirani kot organizacija za več občin, ki lahko svoje programe, projekte in prireditve izvajajo le na sedežu organizacije, a le pod pogojem, da so vanje vključeni tudi udeleženci s stalnim prebivališčem v Občini Renče-Vogrsko,

* so registrirani najmanj leto dni,
* imajo urejeno evidenco o članstvu,
* imajo izdelano finančno konstrukcijo iz katere so razvidni prihodki in odhodki izvajanja programov, projektov in prireditev,
* za isti program, projekt ali prireditev ne kandidirajo na drug javni razpis ali javni poziv Občine Renče-Vogrsko,
* imajo do Občine Renče-Vogrsko poravnane vse pogodbene in druge obveznosti, v kolikor so bili sofinancirani iz občinskega proračuna v preteklem letu,
* izpolnjujejo ostale pogoje iz tega pravilnika.

1. **člen**

Razpisna dokumentacija vsebuje besedilo javnega razpisa, obrazce za prijavo in za dokazovanje izpolnjevanja pogojev ter navodila za izpolnjevanje. Objavi se na spletni strani Občine Renče-Vogrsko.

1. **člen**

Besedilo javnega razpisa mora vsebovati:

* navedbo naročnika,
* pravno podlago,
* predmet javnega razpisa,
* navedbo področij, ki so predmet javnega razpisa,
* navedbo višine razpoložljivih sredstev,
* pogoje, ki jih morajo izpolnjevati izvajalci in njihovi programi, projekti in prireditve,
* vsebino in obvezne priloge prijav,
* način in rok dostave prijav,
* kriterije in merila za izbor,
* obdobje za porabo sredstev,
* predvideni rok, v katerem bodo predlagatelji obveščeni o izidu javnega razpisa,
* informacijo o razpisni dokumentaciji in o dosegljivosti razpisne dokumentacije,
* podatke o kontaktni osebi, ki je pristojna za dajanje informacij v zvezi z javnim razpisom.

Prijavitelji se na javni razpis prijavijo izključno na obrazcih razpisne dokumentacije.

1. **člen**

Vloge, prispele na javni razpis, obravnava Odbor za družbene dejavnosti na seji.

Naloge Odbora za družbene dejavnosti v postopku obravnave prispelih prijav so:

* odpiranje in pregled prijav,
* ugotavljanje izpolnjevanja formalnih pogojev prijav,
* ocenjevanje programov, projektov in prireditev v skladu z merili,
* priprava predloga o razdelitvi sredstev posameznim projektom, programom in prireditvam.

Odbor v postopku obravnave sestavi zapisnik.

1. **člen**

Višina sofinanciranja izbranih programov, projektov in prireditev se opredeli v točkah. Vrednost točke se določi glede na skupno število točk, ki so jih dosegli vsi izvajalci, in višino razpisanih sredstev.

1. **člen**

Na podlagi dejstev, ugotovljenih v postopku, izda občinska uprava, ki je pristojna za odločanje, posamično odločbo o dodelitvi sredstev prijavitelju.

V primeru, da je vlogi prijavitelja ugodeno, se ob vročitvi odločbe o dodelitvi sredstev prijavitelja pozove k podpisu pogodbe. Če se v roku 8 dni od prejema poziva nanj ne odzove, se šteje, da je umaknil vlogo za pridobitev sredstev.

1. **člen**

Prijavitelj lahko pri občinski upravi vloži pritožbo v roku 8 dni od prejema odločbe o dodelitvi sredstev. O pritožbi odloča župan.

Pritožnik mora natančno opredeliti razloge zaradi katerih je pritožba vložena. Predmet pritožbe ne morejo biti postavljena merila za ocenjevanje vlog.

1. **člen**

Obvezne sestavine pogodbe so:

* navedba pogodbenih strank s podatki o nazivu, naslovu, davčni številki, številki transakcijskega računa in podatkom o zakonitem zastopniku oziroma odgovorni osebi prijavitelja,
* navedba izbranih programov, projektov in prireditev,
* višina dodeljenih sredstev za posamezen izbrani program, projekt in prireditev ter način sofinanciranja,
* obveznost prijavitelja, da poroča o namenski porabi dodeljenih sredstev,
* način nadzora nad porabo sredstev,
* določila o sankcijah in vračilu, če se ugotovi nenamenska poraba dodeljenih sredstev oziroma če se ne izpolnijo pogodbene obveznosti.

1. **člen**

Izvajalci programov so dolžni izvajati dogovorjene programe, projekte in prireditve ter dodeljena sredstva porabiti le za namene, kot so opredeljeni v pogodbi. O realizaciji programov in bistvenih odstopanjih so dolžni obveščati Občino Renče-Vogrsko.

Prijavitelji morajo občinski upravi Občine Renče-Vogrsko najkasneje do 15. decembra tekočega leta - skladno s pogodbo o sofinanciranju izbranih programov - dostaviti:

* poročilo o realizaciji dela in o doseženih rezultatih,
* poročilo in dokazila o namenski porabi dodeljenih sredstev.

Izvajalci, ki kršijo določila tega člena, na naslednjem javnem razpisu občine ne morejo kandidirati.

1. **člen**

Občinska uprava in občinski organ pristojen za nadzor nad porabo proračunskih sredstev imata pravico, da kadarkoli pregledata dokumentacijo izvajalca na podlagi katere so mu bila dodeljena sredstva. Če se ugotovi, da je prijavitelj sredstva porabil nenamensko, se sofinanciranje takoj ustavi, že prejeta sredstva pa se vrnejo v občinski proračun skupaj z zakonitimi zamudnimi obrestmi. Enako velja, če se ugotovi, da podatki, ki jih je prijavitelj navedel v poročilu o namenski porabi, niso točni ali preverljivi.

1. **člen**

Za ocenjevanje se uporabijo naslednja merila:

1. MERILA ZA OCENJEVANJE NEPROFITNIH PROGRAMOV, PROJEKTOV IN PRIREDITEV, KI JIH IZVAJAJO REGISTRIRANE NEPROFITNE HUMANITARNE IN SOCIALNE ORGANIZACIJE TER DRUGE STANOVSKE NEPROFITNE ORGANIZACIJE

|  |  |
| --- | --- |
|  | **ŠTEVILO TOČK** |
| **I. OCENJEVANJE PRIJAVLJENIH PROGRAMOV IN PROJEKTOV** |  |
| **1. Pomen programa in projekta** |  |
| Program ali projekt je pomemben za Občino Renče-Vogrsko, pripomore k večji prepoznavnosti Občine Renče-Vogrsko v širšem prostoru in omogoča udeležbo širše javnosti | do 10 točk |
| **2. Vsebina programa in projekta** |  |
| Program ali projekt ima jasno opredeljene cilje in ciljne skupine, metode dela | do 10 točk |
| **3. Članstvo** |  |
| Izvedba programaali projekta omogoča udeležbo in sodelovanje članov, prostovoljcev in strokovnega kadra | do 5 točk |
| Število članov s stalnim prebivališčem v Občini Renče-Vogrsko:   * do vključno 10 članov (0,5 točke za vsakega člana) * od 11 do vključno 30 članov (dodeli se 10 točk) * nad 30 članov (dodeli se 20 točk) | do 20 točk |
| **4. Finančna konstrukcija programa in projekta** |  |
| Izvajalec ima zagotovljenih do 50 % lastnih sredstev za izvedbo programa ali projekta | 5 točk |
| Izvajalec ima zagotovljenih nad 50 % lastnih sredstev za izvedbo programaali projekta | 10 točk |
| **5. Sedež prijavitelja** |  |
| Prijavitelj ima sedež v Občini Renče-Vogrsko | 10 točk |
| Prijavitelj ima izpostavo ali enoto v Občini Renče-Vogrsko | 5 točk |
|  |  |
| **II. PRIREDITVE** |  |
| Organizacija prireditve v Občini Renče-Vogrsko  (10 točk za vsako samostojno organizirano in izvedeno prireditev – odobrijo se največ 3 prireditve) | do 30 točk |
| Soorganizacija prireditve oziroma udeležba z lastnim programom na prireditvi v Občini Renče-Vogrsko  (7 točk za vsako soorganizacijo ali 5 točk za vsako udeležbo – skupno se odobrijo največ 3 soorganizacije ali udeležbe) | do 21 točk |

1. MERILA ZA OCENJEVANJE NEPROFITNIH PROGRAMOV, PROJEKTOV IN PRIREDITEV, KI JIH IZVAJAJO REGISTRIRANE NEPROFITNE UPOKOJENSKE ORGANIZACIJE

|  |  |
| --- | --- |
|  | **ŠTEVILO TOČK** |
| **I. OCENJEVANJE PRIJAVE GLEDE NA ŠTEVILO ČLANOV S STALNIM PREBIVALIŠČEM V OBČINI:**  (Točke pridobljene na podlagi tega kriterija se lahko uporabijo za pokrivanje stroškov rednega poslovanja.) |  |
| do vključno 150 članov | 16 točk |
| nad 150 do vključno 320 članov | 36 točk |
| nad 320 članov | 48 točk |
|  |  |
| **II. OCENJEVANJE PRIJAVLJENIH PROGRAMOV IN PROJEKTOV** |  |
| **1. Pomen programa in projekta** |  |
| Program ali projekt je pomemben za Občino Renče-Vogrsko, pripomore k večji prepoznavnosti Občine Renče-Vogrsko v širšem prostoru in omogoča udeležbo širše javnosti | do 10 točk |
| **2. Vsebina programa in projekta** |  |
| Program ali projekt ima jasno opredeljene cilje in ciljne skupine, metode dela | do 10 točk |
| **3. Članstvo** |  |
| Izvedba programaali projekta omogoča udeležbo in sodelovanje članov, prostovoljcev in strokovnega kadra | do 5 točk |
| **4. Finančna konstrukcija programa in projekta** |  |
| Izvajalec ima zagotovljenih do 50 % lastnih sredstev za izvedbo programa ali projekta | 5 točk |
| Izvajalec ima zagotovljenih nad 50 % lastnih sredstev za izvedbo programaali projekta | 10 točk |
|  |  |
| **III. PRIREDITVE** |  |
| Organizacija prireditve v Občini Renče-Vogrsko  (10 točk za vsako samostojno organizirano in izvedeno prireditev – odobrijo se največ 3 prireditve) | do 30 točk |
| Soorganizacija prireditve oziroma udeležba z lastnim programom na prireditvi v Občini Renče-Vogrsko  (7 točk za vsako soorganizacijo ali 5 točk za vsako udeležbo – skupno se odobrijo največ 3 soorganizacije ali udeležbe) | do 21 točk |

1. **člen**

Z uveljavitvijo tega pravilnika preneha veljati Pravilnik o sofinanciranju programov na področju družbenih dejavnosti v Občini Renče-Vogrsko (Uradne objave v občinskem glasilu Občine Renče-Vogrsko, št. 11/08 in 3/09).

1. **člen**

Ta pravilnik začne veljati naslednji dan po objavi v Uradnih objavah v občinskem glasilu Občine Renče-Vogrsko.

Številka:

Bukovica, Aleš Bucik

Župan